Big Gun

«Big Gun» er ein song av det australske rockebandet AC/DC. Han vart gitt ut som singel i mai 1993 frå soundtracket til Arnold Schwarzenegger-filmen Last Action Hero, og dessutan under reprisar av talkshowet The Savage Nation som songklipp. Han vart seinare gitt ut i 2009-boksen Backtrack. Han vart den første songen deira som gjekk til topps på den amerikanske Billboard Album Rock Tracks-lista i 1993. Ved APRA Music Awards i 1995 vart songen kåra til mest avspelte australske song utanlands. AC/DC har berre spelt låten live éin gong under øvingar i 1996, men aldri på ein offisiell konsert.

I tillegg til den verdsomspennande utgivinga på soundtracket til Last Action Hero, var songen å finna på iTunes saman med resten av soundtracket, noko som i ein periode gjorde han til den einaste songen av AC/DC på iTunes. Seinare vart han likevel fjerna frå iTunes saman med «Two Steps Behind» av Def Leppard. Låten kom deretter tilbake til iTunes saman med heile AC/DC-katalogen, sjølv om han framleis ikkje er tilgjengeleg som eit spor på soundtracket til Last Action Hero. I staden kan han kjøpast som ein song frå raritetsboksen til AC/DC frå 2009, Backtrack.

Kritisk mottaking
Larry Flick frå Billboard komplimenterte «Big Gun» som ei «frisk innspeling», og noterte at produsenten Rick Rubin her «gir bandet eit nytt sound med ein tett, radiovenleg tone utan at det går ut over gitarangrepet eller dei forvitra brøla til Brian Johnson. Albumrockarar, vêr på vakt.» Andy Martin frå Music Week gav låten fire av fem poeng og kåra han til Pick of the Week i kategorien Rock. Han uttalte at «denne kan ikkje mislykkast i å bli ein hit» og «ein hit er garantert.» Sam Wood frå Philadelphia Inquirer meinte at med «Big Gun» har «testosteronterroristane AC/DC komme med den sterkaste singelen sidan 'For Those About to Rock (We Salute You)' - noko som ikkje bør overraska, sidan han er ein tilnærma omskrivning av hitten deira frå 1981.»

Musikkvideo
Den tilhøyrande musikkvideoen til «Big Gun» vart regissert av David Mallet og vart sleppt 24. mai 1993, same dag som singelen vart send ut på amerikansk albumrock-radio. Han byrjar med at Schwarzenegger (som sin film-i-film-karakter Jack Slater) bryt opp ei inngangsdør til ein AC/DC-konsert. Medan han går rundt blant publikum og på scena og observerer kvar bandmedlem, sparkar Angus baseballcapsen mot han. Når Schwarzenegger tek på seg capsen, blir kleda hans forvandla til den karakteristiske skuleuniformsdrakta til Angus og hans karakteristiske Gibson SG. Deretter byrjar han å imitera Angus sine krumspring på scena gjennom heile videoen, inkludert ei scene der Angus Young faktisk klatrar opp på ryggen til Schwarzenegger og rir rundt på scena på skuldrene hans medan han held fram med å spela gitarakkordar. Videoen inneheld òg ein ung Shavo Odadjian, den framtidige bassisten i det armensk-amerikanske alternativ metal-bandet System of a Down.

Videoen likna på videoen til «You Could Be Mine» (gitt ut for å promotera Terminator 2: Judgment Day), der Schwarzenegger (som T-800) interagerte med Guns N' Roses.

Videoen vart gitt ut på Family Jewels Disc 3, ein del av plateboksen Backtrack i 2009. Han vart ikkje gitt ut på den opphavlege Family Jewels, fordi han inneheld scener frå filmen og derfor hadde lisensieringsproblem.

Innhald
 CD maxi-singel (USA)
 «Big Gun» (Angus Young, Malcolm Young) – 4:25
 «For Those About to Rock (We Salute You)» (Live in Moscow) (Brian Johnson, Young, Young) – 6:42
 «Back in Black» (Live in Moscow) (Johnson, Young, Young) – 4:26

 CD maxi-singel (Storbritannia)
 «Big Gun» (Young, Young) – 4:25
 «For Those About to Rock (We Salute You)» (Live in Moscow) (Johnson, Young, Young) – 6:42
 «Shoot to Thrill» (Live at Donington) (Johnson, Young, Young) – 5:45

Medverkande
 Brian Johnson – solovokal
 Angus Young – sologitar
 Malcolm Young – rytmegitar, korvokal
 Cliff Williams – bassgitar, korvokal
 Chris Slade – trommer

Dette var den siste låten med trommeslagaren Chris Slade, før han forlét AC/DC eit år seinare slik at Phil Rudd kunne venda tilbake til bandet.

Salslister

Vekeslister

Årslister

Kjelder

Denne artikkelen bygger på «Big Gun» frå ,  den 29. juni 2023. 
 oppgav desse kjeldene:  

AC/DC-songar
Singlar frå 1993
Songar frå 1993
APRA Award-vinnarar
Atco Records-singlar
Heavy metal-songar
Musikkvideoar regisserte av David Mallet
Songar produserte av Rick Rubin
Songar skrivne av Angus Young
Songar skrivne av Malcolm Young